9. Kommunale tilsyn på ældreområdet efter høring (Åben)
Tidl. politisk behandling
Forventet sagsgang
Høring, SS-U, ØK, BY
Lovgrundlag
Serviceloven § 151
SAGENS INDHOLD
Byrådet præsenteres i denne sag for de tilsyn, som Favrskov Kommune har udført 
på plejecentrene i kommunen. Byrådet skal tage stilling til de indsatser, der foreslås 
iværksat som opfølgning på tilsynene. Tilsynsrapporterne og oversigt over de 
planlagte opfølgende indsatser har været i høring i Ældrerådet forud for den politiske 
behandling.
Tilsynene er udført følgende steder:

Plejecenter Anlægget i Ulstrup

Plejecenter Hinneruplund i Hinnerup

Plejecenter Møllegården i Hadsten

Plejecenter Solhøj i Hammel

Plejecenter Thorshøj i Thorsø

Plejecenter Tinghøj i Hammel

Plejecenter Voldumcentret i [adresse]

Korttidsafsnittet beliggende på plejecenter Solhøj

Sall Friplejehjem.
De ni tilsynsrapporter er vedlagt som bilag.
Social- og Sundhedsudvalget besluttede 5. marts 2019, at de kommunale tilsyn på ældreområdet 
fremadrettet skulle gennemføres af Social og Sundhed. Tilsynene udføres af en tilsynsansvarlig i 
sekretariatet i Social og Sundhed og baseres på en bekendtgørelse om tilsyn på plejehjem.
De kommunale tilsyn omfatter observationer, interviews og samtaler med beboere, pårørende, 
medarbejdere og ledere samt gennemgang af borgernes journaler baseret på stikprøver på hvert 
plejecenter. Som supplement til tilsynsbesøgene er der i 2022 udsendt et spørgeskema til pårørende til 
beboere 
på 
[adresse] 
Kommunes 
plejecentre. 
De 
overordnede 
konklusioner 
fra 
spørgeskemaundersøgelsen indgår i vurderingen af de enkelte tilbud.
Det gennemgående tema for tilsynene har været, om plejecentrene lever op til [adresse] 
værdighedspolitik, der omfatter områderne:

Livskvalitet og selvbestemmelse

Kvalitet, tværfaglighed og sammenhæng i plejen

Mad og ernæring

En værdig død

Indsatsen for pårørende

Bekæmpelse af ensomhed.
[adresse]: EMN-2021-01298
Dok-ID: 2637190
Sagsbehandler: gila
Byråd
27. september 2022 19:00
Hvert år udvælges to emner fra [adresse] værdighedspolitik, som tilsynene retter særligt fokus 
på. Emnerne varierer fra år til år. Ved dette års tilsyn er de særlige fokusområder ”Kvalitet, tværfaglighed 
og sammenhæng i plejen” samt ”Bekæmpelse af ensomhed”.
På baggrund af tilsynene kategoriseres resultaterne heraf som:

Meget tilfredsstillende

Tilfredsstillende

Mindre tilfredsstillende

Ikke tilfredsstillende.
Bilaget ”Tilsynsbeskrivelse kommunale tilsyn” beskriver hovedtrækkene i tilsynsrapportens opbygning og 
termologi.
I kategorien ”Meget tilfredsstillende” placeres plejecentrene Solhøj, [adresse], [adresse], Anlægget, 
Møllegården samt [adresse].
I kategorien ”Tilfredsstillende” placeres [adresse] og Korttidsafsnittet beliggende på [adresse] 
Solhøj.
I kategorien ”Mindre tilfredsstillende” placeres Plejecenter Hinneruplund.
På alle plejecentre vurderer den tilsynsførende, at stederne lever op til gældende lovgivning, [adresse] 
Kommunens værdighedspolitik og kvalitetsstandard. 
Plejecenter Zacharias Rasmussen lever på mindre tilfredsstillende vis op til flere af tilsynets målepunkter, fx 
organisering af plejen og plejeenhedens dokumentationspraksis. Ældreområdets ledelse er umiddelbart 
efter tilsynet gjort opmærksom på dette, og der er udarbejdet en handleplan, som skal forbedre forholdene 
på [adresse]. 
De interviewede borgere og pårørende udtrykker generelt stor tilfredshed med plejen og omsorgen på alle 
plejecentrene. Borgerne føler sig set og hørt af medarbejdere og ledelse. De oplever, at der bliver taget 
individuelle hensyn, og at de i vid udstrækning selv kan bestemme, hvordan deres hverdag skal være.
Stort set ingen af de interviewede borgere føler sig ensomme. De giver udtryk for, at der som regel altid er 
nogle at tale med og at indgå i fællesskaber sammen med. 
Siden tilsynet i 2021 er der på plejecentrene arbejdet med, at medarbejderne dokumenterer fyldestgørende 
i journalsystemet Cura Care. Tilsynet vurderer, at det øgede fokus og undervisning har resulteret i en fortsat 
forbedring af dokumentationspraksis.
VURDERING
Social og Sundhed finder det positivt, at rapporterne fra tilsynene konkluderer, at Favrskov Kommunes 
værdighedspolitik og kvalitetsstandarden efterleves, samt at otte ud af ni plejecentre kategoriseres ”meget 
tilfredsstillende” eller ”tilfredsstillende”.
Tilsynet vurderer, at flere af plejecentrene på udvalgte områder skal øge fokus på dokumentation i Cura 
Care. Social og Sundhed er enig i, at arbejdet med dokumentation skal styrkes. Der er derfor pr. 1. august 
ansat en kvalitetsmedarbejder, som skal arbejde med undervisning og kvalitetssikring vedr. dokumentation, 
således at der sker en løbende forbedring på dette område. Ud over den generelle indsats for hele 
ældreplejen, arbejdes der også lokalt på de enkelte plejecentre med at forbedre dokumentationspraksis. I 
bilaget, ”Opfølgning på de kommunale tilsyn 2022” fremgår de opfølgende handlinger, som er iværksat på 
de enkelte plejecentre efter tilsynet. 
Korttidsafsnittet i Hammel har siden det sidste kommunale tilsyn i maj 2021 og det ekstraordinære tilsyn i 
november 2021 arbejdet med forskellige indsatsområder, herunder øget fokus på dokumentation. Selvom 
tilsynet placerer korttidsafsnittet i næsthøjeste kategori og påpeger, at dokumentationen er forbedret via 
det igangsatte arbejde, er der stadig behov for at øge kompetencerne på dette område. Dette skal sikres 
gennem et tæt ledelsesmæssigt fokus samt kompetenceudvikling og kvalitetssikring med hjælp fra den 
nyligt ansatte kvalitetsmedarbejder.
Vurderingen ”mindre tilfredsstillende” på flere af tilsynets målepunkter på [adresse] har 
bevirket, at der er udarbejdet en handleplan og iværksat tiltag for at forbedre forholdene. Tiltagene er særligt 
rettet mod:

At finde løsninger for at tiltrække og fastholde medarbejdere med de rette faglige kompetencer

At øge indsatsen for oplæring og vejledning til faste afløsere

At skærpe fokus på at kvittering af leverede ydelser sker rettidigt, og at der sker en opfølgning inden 
arbejdsdagens afslutning.
Social og Sundhed vurderer, at den udarbejdede handleplan vil medvirke til at opfylde tilsynets 
målepunkter. Grundet tilsynets kategorisering af [adresse] som ”mindre tilfredsstillende” 
gennemføres et fornyet tilsyn i september 2022. 
Udover de konkrete handlinger, der iværksættes som opfølgning på tilsynene, arbejder ledere og 
medarbejdere løbende med at skabe forbedringer indenfor de temaer, som tilsynet har bemærkninger til. 
Det 
sker 
bl.a. 
gennem 
undervisning, 
løbende 
ledelsesopfølgning 
samt 
opfølgning 
på 
dokumentationspraksis igangsat af kvalitetssygeplejersken.
Social og Sundhed har sendt tilsynsrapporterne i høring hos Ældrerådet. Ældrerådet finder det glædeligt, 
at de fleste plejecentre placeres i højeste kategori, og anerkender medarbejdere og lederes indsats til 
glæde for de ældre borgere. Ligeledes finder rådet, at der er valgt relevante indsatser og fokusområder ift. 
at imødekomme tilsynets bemærkninger. 
Ældrerådet bemærker, at det kunne være interessant med en nærmere undersøgelse af årsagen til 
arbejdspresset på [adresse]. Social og Sundhed oplyser, at de igangsatte indsatser 
nødvendiggør en tydeligere ledelsesforankring. Derfor er der ændret i ledelsesstrukturen, således at en 
centerleder og en assisterende leder fremadrettet udgør ledergruppen på [adresse]. Den 
ændrede ledelsesstruktur vil styrke de igangsatte tiltag for bl.a. at fastholde og tiltrække medarbejdere, 
mindske arbejdspresset samt at øge indsatsen for oplæring og vejledning af faste afløsere.
Ældrerådet efterlyser gennemsigtighed og overblik over tidsanvendelse på administration og 
dokumentation på plejecentrene. Social og Sundhed oplyser, at der løbende arbejdes på at minimere 
administration og dokumentation, således at dokumentationen foretages rettidigt og lever op til gældende 
lovgivning på området. Dette vil i endnu højere grad blive prioriteret med ansættelsen af den nyligt ansatte 
kvalitetsmedarbejder.
Ældrerådet bemærker, at der i tilsynsrapporten for Plejecenter Hinneruplund oplyses, at der holdes fire 
møder i bruger- og pårørenderådet. I 2021 har der kun været afholdt et par møder. Social og Sundhed 
bemærker, at de manglende møder i 2021 skyldes restriktioner som følge af coronavirus med deraf 
følgende restriktioner for plejecentrene. 
ØKONOMI
Sagen har ingen direkte økonomiske konsekvenser.
INDDRAGELSE
Tilsynsrapporten og de planlagte opfølgende indsatser har været i høring hos Ældrerådet.
INDSTILLING
Direktøren for Social og Sundhed indstiller til Byrådet:
1.
At tilsynsrapporterne fra de kommunale tilsyn på plejecentrene i [adresse] tages til 
efterretning.
2.
At indsatserne i notatet ”Opfølgning på de kommunale tilsyn 2022” godkendes.
BESLUTNING
Social- og Sundhedsudvalget, 6. september 2022:
Fraværende: Ingen
Indstilles godkendt.
Økonomiudvalget, 20. september 2022:
Fraværende: Ingen
Indstilles godkendt.
Byrådet, 27. september 2022:
Fraværende: Bente Kjær
Godkendt.
Bilag
1.
Tilsynsrapport Plejecenter Tinghøj (2636321)
2.
Tilsynsrapport Plejecenter Hinneruplund (2636132)
3.
Tilsynsrapport Plejecenter Møllegården (2636431)
4.
Tilsynsrapport KTA Hammel (2615712)
5.
Tilsynsrapport Plejecenter Anlægget (2623210)
6.
Tilsynsrapport Plejecenter Voldumcentret (2615705)
7.
Tilsynsrapport Plejecenter [adresse] (2611977)
8.
Tilsynsrapport Sall Friplejehjem (2610202)
9.
Tilsynsrapport Plejecenter Solhøj (2606553)
10.
Opfølgning på de kommunale tilsyn 2022 (2611087)
11.
Tilsynsbeskrivelse kommunale tilsyn (2437726)
12.
Høringssvar fra Ældrerådet af 10. august 2022 (3401263)
